armvectores/hy_wikipedia_2023 huggingface dataset:
Չալ (Ջուլամերկի գավառ)

Անվան այլ կիրառումների համար տե՛ս՝ Չալ (այլ կիրառումներ)Չալ, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 3 կմ հյուսիս, Մեծ Զաբ գետի վտակներից մեկի ձախ ափին՝ սարալանջի վրա։


== Բնակչություն ==
XX դարի սկզբին ուներ 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ստարի Աշիտ

Ստարի Աշիտ (ռուս.՝ Старый Ашит, բաշկիրերեն՝ Иҫке Әшит), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոկսոչկա

Կոկսոչկա, գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Կոսկա գետի աջ ափից 139 կիլոմետր հեռավորության վրա։ Գետի երկարությունը 28 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետի՝ ջրային կառավարման հատվածը Կատունն է, գետային ենթաավազանը՝ Բիան և Կատունը։ Գետի ավազանը Օբն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների.

Ջրային գրանցման տվյալների կոդ՝ 13010100312115100003489
Հիդրոլոգիկան ստուգման կոդ՝ 115100348
Ավազանի կոդ՝ 13.01.01.003
Հիդրոլոգիկան ստուգման ծավալի համար՝ 15
Հիդրոլոգիկան ստուգման թողարկում՝ 1


== Ծանոթագրություններ ==
Սեռո Սապալերի

Սեռո Սապալերի (իսպ.՝ Cerro Zapaleri), հանգած հրաբուխ Անդերում։
Բարձրությունը կազմում է ծովի մակարդակից 5653 մ։ Լեռը հայտնի է նրանով, որ հանդիսանում է սահմանամերձ մաս Արգենտինայի, Բոլիվիայի և Չիլիի համար։ Սապալերին ունի երկու գագաթ՝ հյուսիսային և հարավային։ Ներկայումս եռան շրջակայքը պաշտպանվում է։ Բոլիվիայի տարածքում այն մտնում է Էդուարդո Ավարոնայի բնության այգու կազմի մեջ։


== Ծանոթագրություններ ==


== Արտաքին հղումներ ==
Peakbagger.com
Բագդարին

Բագդարին (ռուս.՝ Багдарин), գյուղ Ռուսաստանի Բուրյաթիա հանրապետության Բաունտովսկի էվենկիյսկի շրջանի կազմում։
Բնակչությունը 2002 թվականին գրանցված տվյալներով կազմում էր 4800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խճուղի 46 (Իսրայել)

Խճուղի 46 (եբրայերեն՝ כביש 46‎, անգլ.՝ Highway 46), Իսրայելի ամենկարճ խճուղիներից է, երկարությունը 4 կմ։


== Խաչմերուկներ և հանգուցալուծումներ ==


== Արտաքին հղումներ ==
Խճուղի 46-ի քարտեզը


== Ծանոթագրություններ ==
Մատեյ Միտրովիչ

Մատեյ Միտրովիչ (խորվ.՝ Matej Mitrović, նոյեմբերի 10, 1993(1993-11-10) կամ փետրվարի 4, 1993(1993-02-04), Պոժեգա, Խորվաթիա), խորվաթ ֆուտբոլիստ, որ խաղում է պաշտպանի դիրքում։ Հանդես է գալիս թուրքական «Բեշիկթաշ» ակումբում։


== Ակումբային կարիերա ==
Մատեյ Միտրովիչն իր կարիերան սկսել է «Ցիբալիա» ակումբում։ 2012 թվականի փետրվարի 25-ին նա կատարել է իր դեբյուտը Խարվաթիայի առաջին լիգայում՝ փոխարինման դուրս գալով «Սլավեն Բելուպո» ակումբի դեմ տնային խաղի երկրորդ խաղակեսի մեջտեղում։ 2013 թվականի սեպտեմբերին Միտրովիչը տեղափոխվել է «Ռիեկա» ֆուտբոլային ակումբ։ 2014 թվականի մայիսի 13-ին նա խփել է իր առաջին գոլը բարձրագույն լիգայում. դա տեղի է ունեցել Խորվաթիայի գավաթի խաղարկության պատասխան խաղում, երբ նա բացել է Զագրեբի «Դինամո» ակումբի դեմ տնային խաղի հաշիվը։


== Կարիերան հավաքականում ==
2014 թվականի նոյեմբերի 12-ին Մատեյ Միտրովիչը նշել է իր դեբյուտը Խորվաթիայի ֆուտբոլի ազգային հավաքականի կազմում՝ Արգենտինայի հավաքականի դեմ ընկերական խաղի 84-րդ րոպեին փոխարինելով Մարկո Լեշկովիչին։


== Ձեռքբերումներ ==
 «Ռիեկա»

Խորվաթիայի գավաթակիր (1) - 2013/14
Խորվաթիայի սուպերգավաթակիր (1) - 2014


== Ծանոթագրություններ ==


== Արտաքին հղումններ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը worldfootball.net կայքում Archived 2017-04-30 at the Wayback Machine.
Պրոֆիլը transfermarkt.com կայքում(անգլ.)
Բիլլեխու

Բիլլեխու, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գոժուլի (գյուղ, Պոլտավայի շրջան)

Գոժուլի (ուկրաիներեն՝ Гожули), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գոժուլի գյուղում բնակվում էր 2 947 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լավաստրի

Լավաստրի (ֆր.՝ Lavastrie), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 222 մարդ, բնակչության խտությունը` 9.20 մարդ/կմ²։ Բնակավայրը զբաղեցնում է 24.14 կմ² տարածք։
2016 թվականի հունվարից Նևեգլիզ, Օրադուր և Սերիե համայնքների հետ միասին հանդիսանում է Նևեգլիզ սյուր Տրույե համայնքի մաս։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 95 կմ հարավ, Օրիյակ քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 147 աշխատունակ (15-64 տարեկան) բնակիչ, որոնցից ակտիվ էին 113-ը, իսկ ոչ ակտիվները` 34։ Ակտիվության ցուցանիշը կազմում է 76,9 %։ 113 աշխատունակ մարդկանցից աշխատել է 105 անձ (57 տղամարդ և 48 կին)։ Գործազուրկ են եղել 8 անձ (2 տղամարդ և 6 կին)։ 34 անաշխատունակներից 10-ը եղել են աշակերտներ կամ ուսանողներ, 15-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միքայել Ստամբոլցյան

Միքայել Գուրգենի Ստամբոլցյան (1938, փետրվարի 18, Երևան), հայ կինոգետ, սցենարիստ։


== Կենսագրություն ==
1960 թվականին ավարտել է Երևանի պոլիտեխնիկական ինստիտուտը, 1968 թվականին՝ Մոսկվայի Կինեմատոգրաֆիայի պետական ինստիտուտը՝ որպես կինոգետ։ 1968 թվականից աշխատել է ԽՍՀՄ Պետֆիլմաֆոնդում, 1972 թվականից՝ «Հայֆիլմ» կինոստուդիայի խմբագիր, 1979 թվականից՝ ՀՀ ԳԱԱ արվեստի ինստիտուտի գիտական աշխատող։ 1991-1997 թվականներին եղել է ՀՀ մշակույթի փոխնախարար։ 1964 թվականից հեղինակել է շուրջ 200 հոդված և աշխատություն հայկական կինոյի մասին։ Տպագրվել է «Էկրան», «Արվեստ», «Ֆիլմ», «Կինո», «Առավոտ» և այլ պարբերականներում։ 1974-1985 թթ դասավանդել է Երևանի գեղարվեստա-թատերական և Երևանի Խաչատուր Աբովյանի անվան մանկավարժական ինստիտուտներում։ Հայաստանի կինեմատոգրաֆիստների միության անդամ է։ 1996 թվականից Հայաստանի կինոգետների և կինոլրագրողների ասոցիացիայի փոխնախագահ, 2004 թվականից՝ «Ոսկե Ծիրան» միջազգային կինոփառատոնի համահիմնադիր և ծրագրերի տնօրենը։


== Մրցանակներ ==
Պողոսյան մրցանակ, 2010 թ.
«Հայակ» ամենամյա կինոմրցանակաբաշխության «Լավագույն սցենարիստ» մրցանակ (Հարություն Խաչատրյանի հետ համատեղ)՝ «Անվերջ փախուստ, հավերժ վերադարձ» ֆիլմի սցենարի համար, 2012 թ.
Մովսես Խորենացու մեդալ (2013 թ.)


== Ծանոթագրություններ ==
Մոնտանյա (Էն)

Անվան այլ կիրառումների համար տե՛ս՝ Մոնտանյա (այլ կիրառումներ)Մոնտանյա (ֆր.՝ Montagnat) կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Պերոննա կանտոնի կազմի մեջ։ Կոմունայի շրջանը Բուրկ ան Բրեսն է։
Կոմունայի կոդը INSEE՝ 01328։


== Աշխարհագրություն ==
Կոմունան Փարիզ քաղաքից գտնվում է 380 կմ հարավ-արևելք, դեպի հյուսիս-արևելք՝ Լիոն քաղաք, 60 կմ է և 6 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 1646 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1134 մարդկանցից 832-ը տնտեսապես ակտիվ են եղել, 302-ը՝ պասիվ (ակտիվության ցուցանիշը` 73.4% է, 1999 թվականին՝ 74.2%)։ 832 ակտիվ բնակիչներից աշխատել են 805-ը (418 տղամարդ, 387 կին), գործազուրկ է եղել 27 մարդ (10 տղամարդ և 17 կին)։ 302 պասիվներից 95 հոգի եղել են աշակերտ կամ ուսանող, 156-ը՝ թոշակառու, 51 պասիվ են եղել այլ պատճառներով։


== Տեսարժան վայրեր ==
Մոնպլեզաի ամրոց (XVIII դար)։ 1981 թվականին հայտարարվել է պատմական հուշարձաններ։
Պեվուարի ամրոց (XIII դար)
Նուրֆոնտանի ամրոց (XIX դար)
Սուրբ Կլարտի եկեղեցի


== Պատկերասրահ ==

		


== Ծանոթագրություններ ==


== Արտաքին հղումներ ==
«Սավինյո» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-06-02 
«Սավինյո» (ֆրանսերեն)։ cassini.ehess.fr։ Վերցված է 2014-06-02
Միխայիլ Ակսելոս

Միխայիլ Ակսելոս  (հուն․՝  Μιχαήλ Αξελός, 1877 կամ հուլիս 1877, Սիտիա, Լեսիթիոն, Կրետեի շրջան, Հունաստան - 1965 կամ մարտի 15, 1965(1965-03-15), Աթենք, Հունաստան),  XX դարի հույն նկարիչ։


== Կենսագրություն ==
Միխայիլ Ակսելոսը ծնվել է 1877 թվականին Սիտիյա քաղաքում, որն այդ ժամանակ գտնվում էր Օսմանյան կայսրության հսկողության տակ մտնող Կրետե կղզու հյուսիս-արևելքում։
Նրա պապը 1821-1829 թվականներին հունական հեղափոխության ժամանակ եղել է ապստամբների զինվորական ղեկավարը։ Ազատագրական ճակատամարտի ավարտին և «Մեծ տերությունների» հարկադրանքով վերածնված հունական պետության սահմաններից դուրս։
Նկարիչը 1960 թվականին մասնակցել է «Պանելինյան ցուցահանդես»-ին։
Ի հիշատակ այդ իրադարձության և ի նշան երախտագիտության՝ Կոնստանտինոս Ակսելիոսը կառուցել է ջրաղբյուր, այն նույն թվականին, երբ ծնվել է նրա որդի Միքայելը։ «Աքսելոսի աղբյուրը» 1985 թվականին Հունաստանի մշակույթի նախարարության կողմից բնութագրվել է որպես արվեստի ստեղծագործություն։
Միխայիլ Ակսելոսը մահացել է 1965 թվականին Հունաստանի Աթենք քաղաքում։


== Ծանոթագրություններ ==
Դաղստանի լեռնային ոչխարի ցեղ

Դաղստանի լեռնային ոչխարի ցեղ (ռուս.՝ Дагестанская горная порода овец), ստեղծվել է 1934-1950 թվականներին, Դաղստանի ԻԽՍՀ-ում (այժմ՝ Դաղստանի Հանրապետություն), տեղական ոչխարների և վյուրտեմբերգյան խոյերի տրամախաչման միջոցով։ 
Մաքիների միջին կենդանի քաշը 52-55 կգ է, առավելագույնը՝ մինչև 92 կգ, խոյերինը՝ 80-85 և 132 կգ։ Մաքիների բրդատվությունը 3,3-3,5 կգ Է, խոյերինը՝ 5,5-6 կգ։ Բուրդը սպիտակ է, միատարր, նուրբ, 8-8,5 սմ երկարությամբ և 60 որակի։ Տարածված են լեռնային և հատկապես արտագնաց արոտային պահվածքի պայմաններին։
Զընգ-Զընգ

Զընգ Զընգ (անգլ.՝ Tinker Bell, Tink), փերի Ջեյմս Մեթյու Բարրիի «Փիթր Փեն» հեքիաթից։ Զընգ Զընգը համարվում է ամենահայտնի հեքիաթային փերիներից մեկը։ Զընգ Զընգի հասակը 13 սմ է։


== Զընգ Զընգ փերիի նկարագրություն ==
Զընգ Զընգը այն փերիների հեղինակն է, ովքեր սիրում են նորոգել տարբեր իրեր, և դրանից էլ բխում է իր անունը՝ Tinker Bell։ Զընգ Զընգի բնավորությունը երբեմն այսպիսին էր՝ հիշաչար, բայց Փիթր Փենի համար նա առաջին ընկերուհին էր և օգնականը։ Ինչպես բոլոր փերիները, Դինը նույնպես կարող էր մահանալ այն ժամանակ, երբ բոլորը դադարեն հավատալ փերիների գոյությանը։
Զընգ Զընգի դերը էկրանավորել են՝ Վիրջինյա Բրաուն Ֆեյրը (Գերբերա Բրենոնայի ֆիլմ, «Փիթր Փեն», 1924), Եկատերինա Չերչենկո (խորհրդային ֆիլմ «Փիթր Փեն», 1987), Ջուլիա Ռոբերտս (Ստիվեն Սպիլբերգի «Նավապետ Հուկ» ֆիլմը, 1991) և Լյուդիվան Սանյե («Փիթր Փեն» ֆիլմ, 2003), Ռուզ ՄակԻվեր («Մի անգամ հեքիաթում», 2013)։
1953 թվականին հեռարձակվել է Ուոլթ Դիսնեյի «Փիթր Փեն» մուլտֆիլմը։ Շատերը համոզված են, որ Դիսնեյը Զընգ Զընգին կերպարանավորել է Մերիլին Մոնրոյի նմանությամբ։ Սակայն մի անգամ Դիսնեյը խոստովանել է, որ Զընգ Զընգի նախատիպը Մարգարեթ Քերրին էր, քանի որ այն ժամանակ երբ ստեղծվում էր «Փիթր Փեն» մուլտֆիլմը, Մերիլին Մոնրոյին գրեթե ոչ ոք չէր ճանաչում։
Զընգ Զընգի բրոնզե արձանը գտնվում է Լոնդոնում։ Արձանի հեղինակը Դայերմունդ Բայրուն ՕԿոնորն է, ով այն ստեղծել է Գրեյթ Օրմոնդ Սթրիթ մանկական հիվանդանոցի խնդրանքով։ Զընգ Զընգի արձանիկը կանգնեցվել է ավելի ուշ, քան Փիթր Փենինը։ Այդ քանդակի չափերն են՝ 24 սմ (թևերի չափսեր) և 18 սմ (բարձրություն)։ Այն Լոնդոնում գտնվող ամենափոքր արձանիկն է։ Մինի արձանիկի բացումը կայացել է 2005 թվականի սեպտեմբերի 29-ին։


== Զընգ Զընգը Դիսնեյի մուլտֆիլմերում ==
Փիթր Փեն
Փիթր Փեն 2։ Վերադարձ Նևերլենդ
Զընգ-զընգ փերին
Փերիները։ Կորած գանձը
Փերիները։ Կախարդական փրկությունը
Փերիները։ Հրեշի առասպելը


== Ծանոթագրություններ ==


== Արտաքին հղումներ ==
փերիներ
Tinker Bell(անգլ.)  Internet Movie Database կայքում:
Այգ (այլ կիրառումներ)

Այգ, կարող է վերաբերել՝

Այգ - Հայկական տոմարի համաձայն, ցերեկվա 12 ժամերից առաջինի անունը
Այգ - հանրամատչելի շաբաթաթերթ, ապա՝ հասարակական-քաղաքական եռօրյա, այնուհետև՝ երկօրյա թերթ։ Հրատարակվել է 1914-1922 թվականներին, Թավրիզում
Այգ - հասարակական քաղաքական օրաթերթ։ Լույս է տեսել 1953-1975 թվականներին Լիբանանում
Դուռնագյոլ (Արդահանի գավառ)

Դուռնագյոլ, ավերակ գյուղ Արևելյան Հայաստանում, Կարսի մարզի Արդահանի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
ՈՒԵՖԱ Չեմպիոնների Լիգա 2008-2009

Չեմպիոնների Լիգա 2008-2009 մրցաշրջանը Չեմպիոնների Լիգայի պատմության մեջ 54-րդն էր։ Եզրափակիչն անց է կացվել Ստադիո Օլիմպիկո մարզադաշտում, Հռոմ, Իտալիա։ Եզրափակչում, Սամուել դը Էտտոյի և Լիոնել Մեսսիի խփած գոլերի շնորհիվ հաղթեց Բարսելոնան։


== Ծանոթագրություններ ==
Աղ (լճակ)

Անվան այլ կիրառումների համար տե՛ս՝ Աղ (այլ կիրառումներ)Աղ, լճակ Թուրքիայի Վանի նահանգում, Վանի շրջակայքում։


== Ծանոթագրություններ ==
Պերոննա (կանտոն)

Պերոննա (ֆր.՝ Péronnas), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 1999 թվականի մարդահամարի կանտոնի բնակչությունը 12200 մարդ էր։Կանտոնի համարը 139 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Արա Դեղտրիկյան

Արա Ալֆրեդի Դեղտրիկյան (փետրվարի 14, 1965(1965-02-14), Երևան, Հայկական ԽՍՀ, ԽՍՀՄ), հայ դերասան, հաղորդավար, ասմունքող, Հայաստանի վաստակավոր արտիստ։


== Կենսագրություն ==
Արա Դեղտրիկյանը ծնվել է 1965 թվականի փետրվարի 14-ին, Երևանում։ 1982 թվականին ավարտել է Ն.Աղբալյանի անվան թիվ 19 միջնակարգ դպրոցը և ընդունվել Երևանի գեղարվեստա-թատերական ինստիտուտի դերասանական բաժին։ 1987 թվականից խաղացել է Երևանի պատանի հանդիսատեսի թատրոնում։ 1991-1992 թվականներին աշխատել է «Թատրոն 13»-ում, որի հետ մեկնել է հյուրախաղերի Վորոնեժ, Մոսկվա, Սանկտ-Պետերբուրգ և մասնակցել փառատոների, որտեղ «Չարլեի մորաքույրը» ներկայացման համար արժանացել է գլխավոր մրցանակի։ 1992-1997 թվականներին բեմադրիչ Նարեկ Դուրյանի թատերախմբի հետ հյուրախաղեր է ունեցել եվրոպական մի շարք երկրներում։ 1994-1997 թվականներին աշխատել է Երևանի պետական համազգային թատրոնում։ Այդ ժամանակահատվածում համագործակցել է «Գոյ» թատրոնի հետ։ 1994 թվականին հրավիրվել է Երևանի Հ.Պարոնյանի անվան երաժշտական կոմեդիայի պետական թատրոն, որտեղ աշխատել է շուրջ 10 տարի։


== Անձնական կյանք ==
Ամուսնացած է պատգամավոր Կարինե Աճեմյանի հետ։ Ունեն աղջիկ։


== Մրցանակներ ==
2003 թվականին արժանացել է ՀԹԳՄ «Արտավազդ» ամենամյա թատերական մրցանակի՝ Ֆ. Վեբերի «Ընթրիք հիմարի հետ» (Պինյոն) ներկայացման մեջ դերակատարման համար։
2007 թվականին արժանացել է «Արտիստ» թատերական մրցանակի՝ Ա. Չեխովի «Արջը» (Լոմով) և «Առաջարկություն» (Սմիռնով) ներկայացումների մեջ որպես գլխավոր դերի լավագույն կատարող։
2010 թվականին արժանացել է Հայաստանի վաստակավոր արտիստի կոչման։


== Դերեր ներկայացումներում ==


== Ֆիլմագրություն ==
2000 թվականից նկարահանվել է հեռուստաթատրոնում` «Անթրապոլոգիա», «Welcome papa», «Անառակ որդու վերադարձը» և հայ-ամերիկյան «Այստեղ» ֆիլմերում։ Հայաստանի հանրային հեռուստաընկերությամբ կրկնօրինակել է բազմաթիվ գեղարվեստական ֆիլմեր։ Նկարահանվել է հեռուստասերիալներում` «Դժբախտ երջանկություն», «Ներիր ինձ», «Սադրանք», «Վեր կաց ու քայլիր», «Նռան հատիկ»։ 2011-2012 թվականներին Հայաստանի հանրային հեռուստաընկերությամբ վարել է «Ռետրո 22:30» երաժշտական հաղորդումը։ Որպես ժյուրիի անդամ հանդես է եկել մի շարք նախագծերում։


== Հետաքրքիր փաստեր ==
Արա Դեղտրիկյանի 50-ամյակը նշել են Հ. Պարոնյանի անվան երաժշտական թատրոնում, ՀՀ ժողովրդական արտիստ Երվանդ Ղազանչյանի բեմադրությամբ «Ինձնից պրծում չկա» ներկայացումը խաղալուց հետո, հաջորդել է պաշտոնական արարողություն։


== Ծանոթագրություններ ==
Գիհուտ

Անվան այլ կիրառումների համար տե՛ս՝ Գիհուտ (այլ կիրառումներ)
Գիհուտ, գյուղ Արցախի Հանրապետության Քաշաթաղի շրջանում։ Ընդգրկված է Սուս համայնքի մեջ։ 


== Անուն ==
Բնակավայրի հայկական անունը Գիհուտ է։ Գյուղի ադրբեջանական անունը Մոլլալար է։


== Պատմություն ==


=== Արցախյան պատերազմ (1991-1994) ===

Ազատագրվել է 1992 թվականի մայիսի 18-ին, բնակեցվել է 1996 թվականին՝ Ադրբեջանից բռնագաղթած հայ փախստականներով։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Քաշաթաղի շրջանի Սուս համայնքի Սուս, Ուրմիա, Գիհուտ բնակավայրերը հանձնվել են Ադրբեջանի զինված ուժերի վերահսկողությանը, իսկ Ներքին Սուսը՝ Արցախի Հանրապետությունում տեղակայված Ռուսաստանի Դաշնության զինված ուժերի խաղաղապահ զորամիավորման վերահսկողությանը։


== Բնակչություն ==
Բնակչությունը 2002 թվականի տվյալներով 40 մարդ է։ 2015 թվականին ուներ 46 մարդ, կար 12 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Գիհուտ գյուղի բնակչությունը զբաղվում են այգեգործությամբ։


== Ծանոթագրություններ ==
Վիկտոր-Ֆրանսուա դը Բրոլի

Վիկտոր-Ֆրանսուա, դը Բրոլի 2-րդ դուքս (ֆր.՝ Victor-François, duc de Broglie; հոկտեմբերի 19, 1718(1718-10-19)[…], Փարիզ - մարտի 30, 1804(1804-03-30), Մյունստեր, Պրուսիայի թագավորություն), ֆրանսիացի մարշալ (1759 թիվ), ռուս գեներալ-ֆելդմարշալ (1797)։


== Կենսագրություն ==
Վիկտոր Ֆրանսուա դը Բրոլին ծնվել է մարշալ Ֆրանսուա-Մարի դը Բրոլիի ընտանիքում։
Նա իր ռազմական կարիերան սկսել է 1734 թվականին Պարմայի և Գվաստալլայի ճակատամարտերում։
1741 թվականին նա աչքի է ընկել Պրահայի վրա անակնկալ հարձակման ժամանակ։
Այնուհետև կռվել է Ֆլանդրիայում և 1748 թվականին նշանակվել գեներալ-ինտենդանտ։


== Զինվորական կարիերա ==
Վիկտոր Ֆրանսուա դը Բրոլին 1757 թվականին Յոթնամյա պատերազմի ընթացքում Լուի դը Էստրեի հրամանատարությամբ մասնակցել է Գաստենբեկի ճակատամարտին, արքայազն Սուբիզի հրամանատարությամբ՝ Ռոսբախի ճակատամարտին, իսկ 1759 թվականի ապրիլի 13-ին որպես գլխավոր հրամանատար՝ Բերգենի ճակատամարտին։ Այստեղ ունեցած հաղթանակի համար, դը Բրոլին կայսրի կողմից արժանացել է Սրբազան Հռոմեական կայսրության իշխանի կոչման։
1759 թվականի հուլիսի 9-ին գրոհով գրավել է Մյունդեն քաղաքը։
1759 թվականի հոկտեմբերին նա դարձել է Ֆրանսիայի մարշալ։
1761 թվականին արքայազն Սուբիզի հետ նա պարտություն կրեց Ֆելինգհաուզենի ճակատամարտում, ինչի համար նրանք սկսեցին մեղադրել միմյանց։ Նրա և Պոմպադուրի կողմից հովանավորվող Սուբիզի միջև տեղի ունեցած տարաձայնությունները պատճառ դարձան, որ նա հետ կանչվի և հեռացվի արքունիքից։
1789 թվականին Լյուդովիկոս XVI-ը դը Բրոլին նշանակել է ռազմական նախարար։ Նա ղեկավարում էր այն զորքերը, որոնք պետք է վերահսկեին Փարիզը։ Երբ հնազանդվելուց հրաժարվելը փչացրեց նրա բոլոր ծրագրերը, նա արտագաղթեց արտասահման։
1792 թվականին Առաջին կոալիցիայի պատերազմի ժամանակ դը Բրոլին ղեկավարել է գաղթականների ջոկատը և 1794 թվականին ստեղծել է ջոկատ, որի հետ անցել է անգլիական ծառայության։ Երբ 1796 թվականին ջոկատը լուծարվել է, նա ծառայության է անցել Ռուսաստանում։ 1797 թվականի հոկտեմբերի 26-ին Պողոս 1-ի կողմից նա վերանվանվել է ռուսական բանակի ֆելդմարշալ։ 1799 թվականին դը Բրոլին սեփական դիմումի համաձայն ազատվել է ծառայությունից։ Ամբողջովին թողել է հասարակական գործունեությունը, մահացել է Մյունսթերում։


== Ծանոթագրություններ ==


== Արտաքին հղումներ ==
Биография маршала Франции, герцога де Брольи (1718—1804)
Биографии российских генералиссимусов и генерал-фельдмаршалов|1—2||часть=37-й Генералъ-Фельдмаршалъ дюкъ БРОЛЬО
Վասիլի Իգնատենկո

Վասիլի Իվանովիչ Իգնատենկո (ռուս.՝ Василий Иванович Игнатенко, բելառուս․՝ Васіль Іванавіч Ігнаценка  ուկրաիներեն՝ Василь Іванович Ігнатенко, մարտի 13, 1961(1961-03-13), Սպերիժյե, Չեմերիս, Բրահինի շրջան, Գոմելի մարզ, Բելառուսական ԽՍՀ, ԽՍՀՄ - մայիսի 13, 1986(1986-05-13), Մոսկվա, ԽՍՀՄ), հրշեջ-լիկվիդատոր, Պրիպյատ քաղաքի պաշտպանության 6-րդ հրդեհային բաժանմունքի (СВПЧ-6) հրամանատար, ավագ սերժանտ, հետմահու Ուկրաինայի հերոս (2006):
1986 թվականի ապրիլի 25-ի, լույս 26-ի գիշերը, անմիջականորեն մասնակցել է Չեռնոբիլի ատոմակայանում տեղի ունեցած վթարի հետևանքով բռնկված հրդեհի մարման աշխատանքներին։ Ճառագայթման մահացու չափաբաժին ստանալու պատճառով, երկու շաբաթ անց՝ մայիսի 13-ին, մահացել է սուր ճառագայթային հիվանդությունից։


== Կենսագրություն ==
Ծնվել է 1961 թվականի մարտի 13-ին, Բելառուսական ԽՍՀ Գոմելի մարզի Բրահինի շրջանի Սպերժիե գյուղական համայնքում։ Ունի ԽՍՀՄ սպորտի վարպետի կոչում։
Ավարտել է Գոմելի ռադիոտեխնիկայի մասնագիտական դպրոցը, գործուղվել Բոբռույսկ քաղաք։ Ծառայել է Մոսկվայի հրշեջ տեղամասում։ Ծառայությունից հետո փորձել է աշխատանքի տեղավորվել է Չեռնիգովում, սակայն չի կարողացել, ինչից հետո տեղափոխվել է ՈւԽՍՀ Պրիպյատ քաղաք և աշխատանքի անցել հրշեջ ծառայությունում։
1986 թվականի ապրիլի 25-ի, լույս 26-ի գիշերը, հրշեջ բրիգադի հետ միասին անմիջականորեն մասնակցել է Չեռնոբիլի ատոմակայանի 4-րդ էներգաբլոկի հրդեհի մարման աշխատանքներին։ Սուր ճառագայթային չափաբաժին ստանալուց հետո, ապրիլի 27-ին, մյուս հրշեջների հետ տարհանվել է Մոսկվայի թիվ 6 հիվանդանոց՝ ոսկրածուծի փոխպատվաստման վիրահատության։ Վիրահատությունն ապարդյուն է անցել, և մայիսի 13-ին, ընդամենը 25 տարեկան հասակում, Իգնատենկոն վախճանվել է ճառագայթային հիվանդությունից։
Թաղված է Մոսկվայի Միտինոյի գերեզմանատանը։
Իգնատենկոյի պատմությունն առկա է Նոբելյան մրցանակի դափնեկիր Սվետլանա Ալեքսիևիչի «Ձայներ Չեռնոբիլից» ստեղծագործության մեջ։ Ալեքսիևիչը հիմնվել է Իգնատենկոյի այրու՝ Լյուդմիլա Իգնատենկոյի վկայությունների վրա։
Իգնատենկոյի կերպարն առկա է «HBO» ընկերության 2019 թվականին նկարահանած «Չեռնոբիլ» 5-մասանի հեռուստաֆիլմում, որտեղ նրան մարմնավորում է բրիտանացի դերասան Ադամ Նագայտիսը։


== Տես նաև ==
Չեռնոբիլի ատոմակայանի վթար


== Ծանոթագրություններ ==
Քարտուն

Քարտուն, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (174101-174200)

Աստերոիդների ցանկ (174001-174100)  • Աստերոիդների ցանկ  • Աստերոիդների ցանկ (174201-174300)
 Աստերոիդների ցանկ (174001-174100)  • Աստերոիդների ցանկ  • Աստերոիդների ցանկ (174201-174300)
Թադևոս Ջիլավյան

Թադևոս Ջիլավյան (1892, Ստեփանավան, Հայաստան - 1937), հայ արձակագիր, ԽՍՀՄ գրողների միության անդամ 1934 թվականից։
Ծնվել է Ջալալօղլիում (այժմ՝ Ստեփանավան)։ Սովորել է Էջմիածնի Գևորգյան ճեմարանում, ապա ավարտել Մոսկվայի առևտրի ինստիտուտի տնտեսագիտական բաժինը։ Եղել է Ստեփան Շահումյանի կողմից Հայաստանում կազմակերպված մարքսիստական առաջին խմբակի անդամներից։ Նրա «Փրկիչ կոոպերատիվ» պատմվածքը 1926 թվականին արժանացել է Հայկոոպի գրական մրցանակին։ Ջիլավյանի պատմվածքները թարգմանվել են ռուսերեն։ Մահացել է 1937 թվականին։


== Թ. Ջիլավյանի երկերը ==
Անխնամը (պատմվածք), Թիֆլիս, տպարան ԱՍՖԽՀ երկաթուղիների, 1926, 16 էջ։
Փրկիչ կոոպերատիվ, Երևան, Հայկոոպի հրատ., 1927, 30 էջ։
Բատրակ Սամուլ, Թիֆլիս, Զակկնիգա, 1929, 64 էջ։
Պատմվածքներ, գիրք երկրորդ, Թիֆլիս, Սախելգամի, 1936, 304 էջ։
Պատմվածքներ, Երևան, Հայպետհրատ, 1964, 136 էջ։


== Աղբյուրներ ==
Նովայա (գյուղ, Կոլոմենսկի շրջան)

Անվան այլ կիրառումների համար տե՛ս՝ ՆովայաՆովայա (ռուս.՝ Новая), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 183 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարակույու (այլ կիրառումներ)

Կարակույու, կարող է վերաբերել՝

Կարակույու - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Կարակույու - գյուղ Արևմտյան Հայաստանում, Կիլիկիայի Ուրֆայի նահանգում
(7707) Ես

(7707) Ես (անգլ.՝ Yes), աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 17-ին Կառլ Հերջենրոտերի կողմից Կատալինա կայանում։
Միջին հեռավորությունը Արեգակից կազմում է 2,652496 ա. մ., առավելագույնը մոտենում է 2,274 ա. մ. հեռավորության վրա և հեռանում 3,031 ա. մ.։ Արեգակի շուրջ մեկ ամբողջական պտույտ է կատարում 1577,9 երկրային օրվա ընթացքում, իր ուղեծրով շարժվելով միջինում 0,228151 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7707) Ես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճապոնական կետ

Ճապոնական կետ (լատ.՝ Eubalaena japonica) Հարթ կետերի ընտանիքին պատկանող կետերի տեսակ (Balaenidae): Այս տեսակը մինչև վերջերս կենդանաբանների կողմից միավորվում էր Հյուսիսատլանտյան հարթ կետերի հետ (Eubalaena glacialis), սակայն ԴՆԹ-ի նորագույն հետազոտությունները պարզել են, որ խոսքը առանձին երկու տեսակների մասին է։


== Արտաքին տեսք ==
Ճապոնական կետը արտաքինից չի տարբերվում հյուսիսային հարթ կետից, այնուամենայնիվ, այն մի փոքր ավելի մեծ է և կարող է հասնել 18,5 մ-ի։ Էգերը, որպես կանոն, մի փոքր ավելի մեծ են, քան արուները։ Այս տեսակի՝ ճապոնական կետերի զանգվածը կարող է հասնել 80 տոննայի։ Ճապոնական կետերը մեծ, կառուցվածքով ամուր մուգ կետեր են, որոնք, ինչպես բոլոր հարթ կետերը, չունեն մեջքի լողակ:  Սպիտակ բծերը, որոնք անհատապես տարբերվում է իր առանձնահատուկ չափերով և ձևով, գոյություն ունի միայն որովայնի ստորին մասում՝ սեռական տարածքում։ Գլուխը մեծ է, պարանոցի տեղը ավելի թույլ է արտահայտված, քան գրենլանդական կետինը։ Գլխի վերին և ստորին ծնոտների մակերեսը ծածկված է խոշոր գորտնուկների տեսքով եղջյուրավոր ելունդներով, որոնք յուրաքանչյուր կենդանու մեջ արտահայտվում են յուրովի։ Բայց որպես կանոն ավելի փոքր չափով, քան Հյուսիսատլանտյան ցեղակցի դեպքում։ Բերանի գիծը խիստ կոր է։ Լողակները խոշոր են՝ նկատելի ֆալանգներով։
		


== Ապրելակերպ ==
Ճապոնական կետերը սնվում են թիոտանիներով և այլ խեցգետնակերպերով։ Նրանք դանդաղ, բայց էլեգանտ լողորդներ են, որոնք հաճախ դուրս են ցատկում ջրից։ Ծնելիության մակարդակը բավականին ցածր է, էգերը ծնվում են 6-ից 12 տարեկան հասակում յուրաքանչյուր երեք-չորս տարին մեկ՝ ըստ ձագի։


== Տարածում ==
Ճապոնական կետի  արեալը ընդգրկում է Խաղաղ օվկիանոսի հյուսիսային մասը՝ Օխոտի ծովից մինչև Բերինգի ծով և Ալյասկայի ծովածոց։ Երբեմն այս տեսակի ներկայացուցիչները նկատվում են նաև Մեքսիկայի ափերի մոտ։  Էգերը ձագ են ծնում Ճապոնիայի ափերի մոտ։


== Սպառնալիքներ ==
Ճապոնական կետի, ինչպես նաև Հյուսիսատլանտյան կետի վրա իրականացվել է ինտենսիվ որս։ Ենթադրվում է, որ 1839-ից մինչև 1909 թվականներին սպանվել է 26,500-ից 37,000 հատ ճապոնական կետ։ 1960-ական թվականներին խորհրդային կետորսները ապօրինի սպանել են ևս 500 Ճապոնական կետ։ Այսօր կետերի համար հիմնական սպառնալիքներն են նավերի հետ բախումները, ձկնորսական ցանցերում խրվելը և շրջակա միջավայրի աղտոտումը։ Պոպուլյացիան գնահատվում է 400 կենդանի Օխոտի ծովում և մոտ 100-ը Խաղաղ օվկիանոսի Արևելքում։ ԲՊՄՄ  Կարմիր ցուցակում տեսակն ունի «սպառնացող» (Endangered) կարգավիճակ։ Արևելյան պոպուլյացիան ոչնչացման վտանգի տակ  է և վստահություն չկա, որ այն կարող է վերականգնվել մինչև վերջ։


== Գրականություն ==
Mark Carwardine: Wale und Delfine. Delius Klasing, Bielefeld 2008, ISBN 978-3-7688-2473-6, S. 47-48.
Hadoram Shirihai, Brett Jarrett: Meeressäuger. Franckh-Kosmos, Stuttgart 2008, ISBN 978-3-440-11277-9, S. 36-37.


== Ծանոթագրություններ ==


== Արտաքին հղումներ ==
The IUCN Red List of Threatened Species:Eubalaena japonica
Տիմանովսկի գյուղական խորհուրդ

Տիմանովսկի գյուղական խորհուրդ (ուկրաիներեն՝ Тиманівська сільська рада), Ուկրաինայի Սումիի մարզի Շոստկինսկի շրջանում։
2001 թվականի տվյալներով Տիմանովսկի գյուղական խորհրդում բնակվում էր 410 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Խիտարով (այլ կիրառումներ)

Խիտարով, ռուսական ազգանուն։

Նիկոլայ Խիտարով, խորհրդային երկրաքիմիկոս (1903)։
Րաֆֆի Խիտարով, խորհրդային և միջազգային կոմերիտական շարժման գործիչ (1901-1937)։
Խիտարովներ, հայ պղնձագործ դրվագողների տոհմ Հաղպատում, 10-11-րդ դարեր։
Կովելին

Կովելին, հանքանյութ, կոչվում է հայտնաբերողի՝ իտալացի քիմիկոս Նիկոլա Կովելիի ազգանվամբ։


== Քիմիական կազմ ==
Մոլեկուլային բանաձևը CuS-ն է։ 66.48%-ով բաղկացած է պղնձից, և 33, 52%-ով ծծմբից։ Խառնուրդների ձևով պարունակում է երկաթ, սելեն, արծաթ, կապար։ Բյուրեղային համակարգը հեքսագոնային է (վեցանկյունային)։


== Բնութագիրներ ==
Բյուրեղները հազվադեպ են։ Կովելոինը սովորաբար առաջացնում է հողախառն, մրուրախառն կամ փոշեխառն ագրեգատներ։ Գույնը՝ լեղակի կապույտ։ Կովելինը փայլատ է։ Կարծրությունը՝ 1, 5—2, 0, խտությունը՝ 4600 կգ/մ³։ Տարածված է պղնձի, բազմամետաղային և հրաքարային հանքավայրերի երկրորդային սուլֆիդային հարստացման զոնայում։ Հիդրոթերմալ առաջնային կովելինը քիչ է հանդիպում (Հայաստանում հանդիպում է է Տանձուտի հանքավայրում)։


== Ծանոթագրություններ ==
Ստուբալ (Ալեքսանդրովաց)

Ստուբալ (սերբ.՝ Стубал), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 598 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Ակունք (համայնք)

Անվան այլ կիրառումների համար տե՛ս՝ Ակունք (այլ կիրառումներ)Ակունք, համայնք Կոտայքի մարզում։ Ներառում է  Ակունք, Զառ, Զովաշեն, Կապուտան, Կոտայք, Հատիս, Նոր Գյուղ և Սևաբերդ  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով։ Կենտրոնը Ակունք գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Ակունք համայնքը ստեղծվել է  Ակունք, Զառ, Զովաշեն, Կապուտան, Կոտայք, Հատիս, Նոր Գյուղ և Սևաբերդ համայնքների միավորումից։ Համայնքի բնակչությունը կազմում է 9,284 մարդ։ 


== Տնտեսություն ==


== Արտաքին հղումներ ==
Ակունք - Համայնքի ղեկավար և ավագանի - Համայնքներ - Կոտայքի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Էդիթ Հիփքինս

Էդիթ Հիփքինս (անգլ.՝ Edith Hipkins, 1854 - 1945), բրիտանացի դիմանկարիչ, 1883-1911 թվականներին պարբերաբար ցուցադրվել է Թագավորական ակադեմիայում։  


== Կենսագրություն ==
Հիփքինսը Ջեն Սաութերի և երաժշտագետ Ալֆրեդ Ջեյմս Հիփքինսի դուստրն է։ 1890-ականներին նա նկարել է երկու նկար, որոնք հիմա ազգային հավաքածուներում են։ Նրա նկարներից մեկը Երաժշտության թագավորական ակադեմիայի հավաքածուում է, և երկրորդը նրա հոր դիմանկարն է, որը պահվում է Լոնդոնի դիմանկարների ազգային պատկերասրահում։ Նա Գեղարվեստի թագավորական ակադեմիայում ցուցադրվել է 1883 թվականին, 1884 թվականին, 1897 թվականին և 1898 թվականին։        
Հիփքինսի ընտանիքը ապրում էր Արևմտյան Լոնդոնում և մի սոցիալական խմբի մաս էր, որը ներառում էր նկարիչներ, գրողներ և երաժիշտներ։ Նկարիչ Լոուրենս Ալմա-Թադեման և իր ընտանիքը հատկապես մտերիմ էին էդիթին և նրա հայրիկին, և երկու ընտանիքներն էլ միասին շատ ժամանակ էին անցկացնում։ Այդ շրջանակի մեջ ընդգրկված էին նաև Էդվարդ Բյորն-Ջոնսը, Ջոն Էվերեթ Միլլեսը, Ուիլյամ Հոլման Հանտը և Ջորջ Ֆրեդերիկ Ուոթսը։ Հիփքինսի ընտանիքը նաև մեծապես շփվում էր իր ժամանակի մեծ նկարիչներից շատերի հետ, թե՛ այդ շրջանակում, թե՛ շրջանակից դուրս։ Շատերը գովաբանում էին էդիթի նկարչական հմտությունները, Բյորն-Ջոնսը անգամ առաջարկել է լինել նրա ուսուցիչը։
1937 թվականին նա հրատարակել է «Ինչպե՞ս է Շոպենը նվագում» վերնագրով գիրք, որը հիմնված է եղել իր հոր ուշ շրջանի նշումների վրա։


== Ծանոթագրություններ ==
Ինարագդա

Ինարագդա, գետ Ռուսաստանի Ամուր մարզում, Սելիտկանի աջ վտակը։ Ակունքը-Սելեմջինական լեռնաշղթայի հարավային լանջին։ Երկարությունը 28 կմ, ջրահավաք ավազանի տարածքը-160 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Ամուրի ավազանային շրջանին, գետային ավազանը Ամուր գետի, գետային ենթավազանը-Զեյա գետի, տնտեսական նշանակությունը գետի-Սելեմջա։
Տվյալներն ըստ ջրային ռեսուրսների ֆեդերատիվ տեսչության համաձայն
Ջրային օբյեկտի, պետական ջրային գրանցման կոդը-20030400312118100034760
Հիդրոլոգիական ուսումնասիրությունների կոդը—118103476
Ավազանի կոդը—20.03.04.003
Հիդրոլոգիական ուսումնասիրությունների հատորի համարը-18
Թողարկումն ըստ հիդրոլոգիական ուսումնասիրությունների-1


== Ծանոթագրություններ ==
Պանդուխտ (այլ կիրառումներ)

Պանդուխտ կարող է նշանակել.

Պանդուխտ, հայկական արական անձնանուն։
Պանդուխտ, Հայաստանի Հանրապետության արդարադատության նախարար Ռուբեն Դարբինյանի գրական կեղծանունը։
Պանդուխտ (Պանդուխտ Սյունի), հայ բլոգեր։
Կոսկոսալմա

Կոսկոսալմա (ռուս.՝ Коскосалма), գյուղ Ռուսաստանի Կարելիայի հանրապետության Պուդոժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոկիևե

Սոկիևե (իտալերեն՝ Socchieve), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 950 մարդ 2008 թվականի մարդահամարի տվյալների, բնակչության խտություն՝ 16 մարդ/կմ²։ Զբաղեցնում է 66 կմ² մակերես։ Փոստային ինդեքս՝ 33020։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0433
Էլեկտրոնային փոստ։ protocollo@com-socchieve.regione.fvg.it
Պաշտոնական կայք։ http://www.comune.socchieve.ud.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դուենիաս

Դուենիաս (իսպ.՝ Dueñas), բնակավայր և մունիցիպալիտետ Իսպանիայում։ Գտնվում է Պալեսնիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Սեռատո Պալենտինո շրջանում։ Տարածքը կազմում է 124.35 կմ2։ Բնակչությունը՝ 2922 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 17 կմ։


== Պատմություն ==
Քաղաքը հիմնադրվել է 875 թվականին։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Dueñas(չաշխատող հղում)
Dueñas Archived 2011-07-18 at the Wayback Machine.
Բակո (գետակ)

Անվան այլ կիրառումների համար տե՛ս՝ Բակո (այլ կիրառումներ)Բակո, գետակ Հայկական լեռնաշխարհում, Ճորոխի ավազանում։ Սկիզբ է առնում Բակո լճակից։


== Ծանոթագրություններ ==
Եֆիմ Ուդալցով

Եֆիմ Ուդալցով Գրիգորևիչ (սեպտեմբերի 28, 1922, գյուղ Նիկիտինո (այժմ՝ Ֆիոլետովո, ՀԽՍՀ Գուգարքի շրջանում) - 1973, Թբիլիսի), Խորհրդային Միության հերոս, օդաչու, մայոր։ ԽՄԿԿ անդամ 1944 թվականից։


== Կենսագրություն ==
Ավարտելով Եյսկի ավիացիոն ուսումնարանը՝ 1943 թվականի հուլիսից 47-րդ գրոհային ավիագնդի կազմում Ուդալցովը մասնակցել է Հայրենական մեծ պատերազմին, աչքի ընկել Սև և Բալթիկ ծովերի շրջաններում կատարած մարտական թռիչքների ժամանակ։
Նովոռոսիյսկի, Ղրիմի, Կարելական պարանոցի, Լենինգրադի, Մերձբալթիկայի համար մղված օդային մարտերում ցուցաբերած խիզախության և արիության համար ներկայացվել է հերոսի կոչման (1944 թվականի դեկտեմբերի 13-ին պարգևաթերթիկը ստորագրել է ավիագնդի հրամանատար Ն․ Ստեփանյանը)։
105 մարտական թռիչքներում ոչնչացրել է թշնամու 4 ինքնաթիռ, 6 տանկ, 20 նավ, տասնյակ ավտոմեքենաներ, վագոններ և այլն։
1947 թվականին զորացրվել է, աշխատել Վրացական ԽՍՀ քաղաքացիական ավիացիայի վարչությունում։ Զոհվել է ավիավթարի հետևանքով։


== Պարգևներ ==
Պարգևատրվել է Լենինի, Կարմիր դրոշի 2, Հայրենական պատերազմի 1-ին աստիճանի և «Պատվո նշան» շքանշաններով։


== Գրականություն ==
Герои битвы за Кавказ. — Цхинвали, 1975.
Герои Советского Союза Военно-Морского Флота. 1937—1945.: Воениздат, 1977.
Книга о героях. — Ереван, 1985.
Цкитишвили К. В., Чинчилакашвили Т. Г. Герои Советского Союза из Грузии. — Тбилиси, 1981.
Макаренков В. Время неумолимо летит вперёд. — Книга Памяти Республики Коми. — 2004. — Т. 10. — С. 754.
Տասը հազար նահատակներ

Տասը հազար նահատակներ, Արարատ լեռան վրա զոհված տասը հազար նահատակները։ Համաձայն միջնադարյան լեգենդի՝ Հռոմեական կայսրության զինվորներ էին, որոնք քրիստոնեություն էին ընդունել՝ մկրտվելով սուրբ Ակակիոսի կողմից և հռոմեական կայսեր հրամանով խաչվել էին Արարատ լեռան վրա։ Պատմությունը վերագրվում է իններորդ դարի վարդապետ Անաստասիոս գրադարանավարին։
Հռոմեական հայսմավուրքում երկու տարբեր հիշատակման օր է նշվում։ Առաջինը մարտի 18-ին է, վերաբերում է Նիկոմեդիայում սպանված տասը հազար սուրբ նահատակներին, որոնք սրի են քաշվել Քրիստոսին ընդունելու համար և համապատասխանում է այն նույն ամսաթվին, որով Հույն ուղղափառ Սինաքսարում նշված են «Բյուր Սուրբ նահատակները՝ սրի քաշված Նիկոմեդիայում»։ Ֆրենսիս Մերշմանը այս բոլորին համարում է Դիոկղետիանոսի հետապնդումների ժամանակ սպանվածներ։
Որպես երկրորդ հիշատակման օր «Հռոմեական հայսմավուրքում» նշված է հունիսի 22-ը՝ Արարատ լեռան վրա,, սակայն սա կարծես հիմնված է "բազմաթիվ պատմական անճշտություններ և կատարելապես անհավանական մանրամասներ" պարունակող առասպելի վրա։ Հույն ուղղափառ Սինաքսարում նույնպես կա երկրորդ հիշատակումը, որը նշված է հունիսի 1-ով և վերաբերում է «Սուրբ տասը հազար նահատակներին» Անտիոքում, հռոմեական կայսր Դեկիոս Տրայանոսի օրոք։ Սակայն պարզ չէ՝ արդյոք սա վերաբերո՞ւմ է հռոմեական հայսմավուրքում հունիսի 22-ին նշված համապատասխան իրադարձությանը։ 
Չնայած իրադարձության հավաստիության վիճելի լինելուն՝ այն հայտնի թեմա է եղել Վերածննդի արվեստում, ինչի օրինակն է վենետիկցի նկարիչ Վիտորե Կարպաչչոյի «Արարատի տասը հազար նահատակները» նկարը կամ գերմանացի նկարիչ Ալբրեխտ Դյուրերի «Տասը հազարի նահատակությունը»։


== Նշումներ ==


== Ծանոթագրություններ ==


== Արտաքին հղումներ ==
La Passione de Diecimila Martyri Crucifixi di Iesu Christo Dequali Scriue Sancto Girolamo... Rare Book and Special   Collections Division կայքից, Կոնգրեսի գրադարան
Ժողովածու (2029)

Ժողովածու (2029), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2029 թվի տակ։ Ձեռագիրը գրվել է 1696 թվականին Աստուածատուր Ֆահրապատցի գրիչի կողմից, Ամենափրկիչ վանքում(Նոր Ջուղայ)։ Գրված է թղթի վրա, որը ունի 11X8 չափս։ Ձեռագիրը կազմված է 323 թերթից։ Գրված է միասյուն, նոտրգիրով։ Ունի տերունական 2, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, 1696 թվականի մակագրությամբ, աստառը՝ դրոշմազարդ կտավ։ Հիշատակարաններ՝ գրչի՝ 307թ, 317ա և այլուր, հետագայի՝ 319ա (1722 թվական), 318բ (1764 թվական)։


== Բովանդակություն ==
Տօնացոյց
Աւետարանացոյց
Խրատք (Ներս. Շնորհալի, Թովմ. Մեծոփեցի, անանունք)
Մեսեղիք
Տաղք
Ցանկ Յայսմաւուրաց
Տոմար


== Ծանոթագրություններ ==
(3906) Չաո

(3906) Չաո (անգլ.՝ Chao), աստերոիդ աստերոիդների հիմնական գոտում։ Հայտնաբերվել է 1987 թվականի մայիսի 31-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,933332 ա. մ., առավելագույնը մոտենում է 2,7309 ա. մ. հեռավորության վրա և հեռանում 3,1357 ա. մ.։ Արեգակի շուրջ մեկ ամբողջական պտույտ է կատարում 1835,02 երկրային օրվա ընթացքում, իր ուղեծրով շարժվելով միջինում 0,196183 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3906) Չաո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայքլ Բերրիման

Մայքլ Ջոն Բերիման (անգլ.՝ Michael John Berryman, սեպտեմբերի 4, 1948(1948-09-04), Լոս Անջելես, Կալիֆոռնիա, ԱՄՆ), ամերիկացի դերասան, ով իր արտաքին տեսքի պատճառով հանդես է եկել մի շարք սարսափ ֆիլմերում, ինչպես նաև բազմաթիվ Բ-կարգի ֆիլմերում։ Բերրիմանն իր սովորականից խիստ տարբերվող արտաքինը ձեռք էր բերել այսպես կոչված՝ անհիդրոտիկ Էկտոդերնալ դիսպլազիա կոչվող հիվանդության հետևանքով, որը բավականին հազվագյուտ հիվանդություն է։ Ըստ Բերրիմանի՝ նա ծնվելիս արդեն ունեցել է թվով «26 արատ»։
Առանձնահատուկ ճանաչման է արժանացել 1975 թ. նկարահանված «Թռիչք կկվի բնի վրայով» ֆիլմից հետո։
Դուջենտա

Դուջենտա (իտալերեն՝ Dugenta), քաղաք Իտալիայի Կամպանիա մարզի Բենևենտո գավառում։
Բնակչությունը կազմում է 2667 մարդ, բնակչության խտությունը կազմում է 178 մարդ/կմ²։ Զբաղեցնում է 15 կմ² մակերես տարածք։ Փոստային ինդեքս՝ 82030, հեռախոսային կոդ՝ 00824։
Կոմունայի հովանավորն է Սուրբ Անդրեաս Առաքյալը։ Տոնը նշվում է նոյեմբերի 30-ին։


== Ժողովրդագրություն ==
Բնակչության աճը


== Ծանոթագրություններ ==
Օգյուստ Լուի Լյումիեր

Օգյուստ Լուի Մարի Նիկոլա Լյումիեր (ֆր.՝ Auguste Louis Marie Nicholas Lumière, հոկտեմբերի 19, 1862(1862-10-19)[…], Բեզանսոն - ապրիլի 10, 1954(1954-04-10)[…], Լիոն, Ֆրանսիա և Լիոն), իր եղբոր՝ Լուիի հետ միասին համարվում է կինոյի հիմնադիրը, ֆրանսիական կինոարդյունաբերության և կինոռեժիսուրայի հիմնադիր։ Այն ժամանակ, երբ եղբայր Լուին զբաղվում էր հիմնականում կինեմատոգրաֆի տեխնիկական կողմով և գյուտարարությամբ, Օգյուստ Լյումիերը կատարում էր կազմակերպչի և մենեջերի դերը և, ըստ կինոգետների տվյալների, նկարահանել է ընդամենը մեկ ժապավեն։


== Կենսագրություն ==

Կինոյի առաջին հրապարակային վճարովի նիստը եղբայրների կողմից տրվել է 1895 թվականի դեկտեմբերի 28-ին Փարիզի Կապուցինոկ բուլվարում գտնվող հնդկական «Գրան Կաֆե» սրահում։ Առաջին սեանսներում Լյումիեր եղբայրները ցուցադրել են տեսարաններ, որոնք հիմնականում նկարահանվել են բնապայմաններում՝ «Բանվորների ելքը Լյումիեր եղբայրների գործարանից», «Մանկան նախաճաշ», «Կարմիր ձկների որս», «Վոլտիժովում», բեմադրված կատակերգական «Քաղաքական ջրող» սկետչը և այլն։ 1896 թվականին եղբայրները իրենց գյուտով կատարեցին համաշխարհային շրջագայություն՝ այցելելով Լոնդոն, Նյու Յորք և Բոմբեյ։
Ի պատիվ Օգյուստի և նրա եղբոր Լուիի, անվանվել է Լյումիեր (775) աստերոիդը, որը բացվել է 1914 թվականին։
1995 թվականին Ֆրանսիայի բանկը ստիպված էր դադարեցնել Լյումիեր եղբայրների դիմանկարներով 200-Ֆրանկի նոր թղթադրամի թողարկումը։ Այս որոշումը պայմանավորված էր Վիշի կոլաբորացիոնիստական ռեժիմի հետ։ Երկրորդ համաշխարհային պատերազմի տարիներին եղբայրների համագործակցության մանրամասները կապված են սկանդալի հետ։ Ավագ եղբորը՝ Օգյուստին, Մարշալ Պետենը նշանակել է Լիոնի քաղաքային խորհրդում, իսկ կրտսերը՝ Լուին, դարձել է Ազգային խորհրդի անդամ և ֆրանսիական կամավորների ֆաշիստական լեգեոնի հովանավորներից մեկը՝ բոլշևիզմի դեմ։ Չնայած արդեն տպագրվել է 17 միլիոն թղթադրամ, տպաքանակը ոչնչացվել է։


== Ընտանիք և երեխաներ ==
Օգյուստն ամուսնացել է 1893 թվականին Մարգարետ Վինկլերի հետ, որի քույրը՝ Մարգարեթ Ռոզան ամուսնացել է Օգյուստ եղբոր՝ Լուիի հետ։ Օգյուստն ու Մարգարեթը ունեին երկու երեխա։

Անդրե Լյումիեր (դուստր) - (1894-1918) հայտնի է այն բանի շնորհիվ, որ ունեցել է գլխավոր դեր պատմության առաջին ֆիլմերից երկուսի մեջ` «երեխայի նախաճաշը» (որտեղ ծնողները կերակրում են նրան գդալից) և «ոսկե ձկների բռնում» (որտեղ նա գրիչով փորձում է որսալ ոսկե ձկների ակվարիումից, և հայրը պահում է նրան)։ Անդրեն մահացել է 1918 թվականին գրիպի համաճարակից։
Անրի Լյումիեր (որդի) - (1897-1971) ինժեներ և ավիատոր։ Երկրորդ համաշխարհային պատերազմից առաջ շարունակեց հոր և հորեղբոր կինեմատոգրաֆիական գործը։


== Տես նաև ==
Լուի Ժան Լյումիեր
Լյումիեր եղբայրներ


== Արտաքին հղումներ ==
Լյումիեր ինստիտուտի պաշտոնական կայք
Ռեժիսոր Օգյուստ Լումիերի կենսագրությունը և ֆիլմագրությունը Archived 2005-11-10 at the Wayback Machine.
Օլեգ Կովալովի հոդվածը Լյումիեր եղբայրների մասին Archived 2019-12-16 at the Wayback Machine.
Աշխարհում առաջին ֆիլմը


== Ծանոթագրություններ ==
(9431) 1996 PS1

(9431) 1996 PS1, աստերոիդ Յուպիտերի տրոյացիներից։ Հայտնաբերվել է 1996 թվականի օգոստոսի 12-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 5,126865 ա. մ., առավելագույնը մոտենում է 4,6918 ա. մ. հեռավորության վրա և հեռանում 5,5619 ա. մ.։ Արեգակի շուրջ մեկ ամբողջական պտույտ է կատարում 4240,1 երկրային օրվա ընթացքում, իր ուղեծրով շարժվելով միջինում 0,084904 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9431) 1996 PS1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվանովսկի գյուղական խորհուրդ (Վոլչանսկի շրջան)

Անվան այլ կիրառումների համար տե՛ս՝ Իվանովսկի գյուղական խորհուրդ (այլ կիրառումներ)Իվանովսկի գյուղական խորհուրդ  (ուկրաիներեն՝ Іванівська сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Իվանովսկի գյուղական խորհրդում բնակվում էր 1638 մարդ։ Բնակավայրը զբաղեցնում է 118.86 կմ² տարածք։ Բնակչության խտությունը կազմում էր 13.78 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(2358) Բահներ

(2358) Բահներ (անգլ.՝ Bahner), աստերոիդ աստերոիդների հիմնական գոտում։ Հայտնաբերվել է 1929 թվականի սեպտեմբերի 2-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,025125 ա. մ., առավելագույնը մոտենում է 2,7394 ա. մ. հեռավորության վրա և հեռանում 3,3109 ա. մ.։ Արեգակի շուրջ մեկ ամբողջական պտույտ է կատարում 1921,82 երկրային օրվա ընթացքում, իր ուղեծրով շարժվելով միջինում 0,187322 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2358) Բահներ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեմիդովկա (գյուղ, Ժմերինկայի շրջան)

Անվան այլ կիրառումների համար տե՛ս՝ ԴեմիդովկաԴեմիդովկա (ուկրաիներեն՝ Демидівка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Դեմիդովկա գյուղում բնակվում էր 940 մարդ։ Բնակավայրը զբաղեցնում է 3,38 կմ² տարածք։ Բնակչության խտությունը կազմում էր 278,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլեն Ռոբինսոն

Գլեն Ալան Ռոբինսոն (անգլ.՝ Glenn Alann Robinson, Jr, հունվարի 10, 1973(1973-01-10), Գերի, Լեյք շրջան, Ինդիանա, ԱՄՆ), ամերիկացի պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում։ 2005 թվականին «Սան Անտոնիո Սփըրս» ակումբի կազմում դարձել է NBA չեմպիոն։


== Պրոֆեսիոնալ կարիերա ==


=== Միլոուքի Բաքս (1994—2002) ===
Ռոբինսոնը ընտրվել է 1994 թվականի NBA դրաֆթի ժամանակ «Միլոուքի Բաքս» ակումբի կողմից ընդհանուր առաջին համարի ներքո։ Ակումբը նրա հետ 68 միլիոն դոլարանոց տասնամյա պայմանագիր է կնքել, որը մինչև օրս համարվում է NBA սկսնակների ամենամեծ պայմանագիրը։ Իր առաջին մրցաշրջանում նա երկու անգամ դարձել է ամսվա սկսնակ և ըստ մրցաշրջանի արդյունքների ընդգրկվել է NBA սկսնակների առաջին հավաքականի մեջ։ Ակումբում նա հանդես էր գալիս այնպիսի խաղացողների հետ, ինչպիսիք են Վին Բեյքերը, Ռեյ Ալենը և Սեմ Կասելը։ 2001 թվականին ակումբին օգնել է հասնել Արևելյան կոնֆերենցիայի եզրափակիչ փուլ, որտեղ պարտվել է «Ֆիլադելֆիա Սևնթի Սիքսերս»-ին։ «Բաքսում» իր ելույթների ժամանակ, Ռոբինսոնը դարձավ ակումբի պատմության մեջ արդյունավորությամբ երկրորդը, զիջելով միայն Քարիմ Աբդուլ-Ջաբարին։ Նա նաև 2000 և 2001 թվականներին մասնակցել է NBA բոլոր աստղերի խաղին։


=== Ատլանտա Հոքս (2002—2003) ===
2002 թվականի օգոստոսի 2-ին Ռոբինսոնը փոխանակվել է «Ատլանտա Հոքսի» Տոնի Կուկոչի, Լեոն Սմիթի և 2003 թվականի NBA դրաֆթի առաջին ռաունդում ընտրելու հնարավորության հետ։ «Հոքսի» իր առաջնախաղում նա հավաքել է 34 միավոր, կատարել 10 անդրադարձ և 8 փոխանցում։ 2002/03 մրցաշրջանում նա խաղի ընթացքում միջինը հավաքում էր 20,8 միավոր, իսկ տուգանային նետումների նրա տոկոսային դիպուկությունը կազմում էր 87,6 %։


=== Ֆիլադելֆիա 76 (2003—2005) ===
«Հոքսում» անցկացնելով ընդամենը մեկ մրցաշրջան, 2003 թվականի հուլիսի 23-ին Ռոբինսոնը փոխանակվեց «Ֆիլադելֆիա 76» ակումբի հետ։ NBA-ի իր տասներորդ մրցաշրջանում նա խաղի ընթացքում միջինը հավաքում էր 16,6 միավոր և ակումբում դարձավ արդյունավետությամբ երկրորդը։ Վնասվածքի պատճառով նա ստիպված եղավ բաց թողնել 2004/2005 գրեթե ողջ մրցաշրջանը։ 2005 թվականի փետրվարի 24-ին նա փոխարինվել է «Նյու Օռլեանս Պելիկանս»՝ Ռոդնի Ռոջերսի և Ջամալ Մաշբերնի հետ, սակայն նոր ակումբ միանգամից հրաժարվեց նրանից։


=== Սան Անտոնիո Սփըրս (2005) ===
2005 թվականի ապրիլի 5-ին Ռոբինսոնը պայմանագիր է կնքել «Սան Անտոնիո Սփըրս»-ի հետ։ Նոր ակումբի կազմում նա գրավել 2005 թվականի NBA չեմպիոնի տիտղոսը, փլեյ օֆի խաղերում հիմնականում դուրս գալով պահեստայինների կազմում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Ցուցանիշները Basketball-Reference.com-ում
Oscar Robertson Trophy